ઉલ્લેખનીય છે કે વૈશ્વિક બજારમાં પણ સોના અને ચાંદીમાં ઉછાળો નોંધાતો જોવા મળ્યો છે. સ્થાનિક બજારમાં રૂપિયાની નરમાઇએ સોના-ચાંદીના ભાવને સપોર્ટ કર્યો છે, જ્યારે ચાંદી પણ સ્થાનિક બજારમાં આગામી અખાત્રીજ પૂર્વે રૂ. ૪૦,૦૦૦ની સપાટી ક્રોસ કરે તેવી શક્યતાઓ છે. ઉલ્લેખનીય છે કે હાલ સ્થાનિક બજારમાં સોનું ૨૯,૭૫૦ની સપાટીએ જોવા મળી રહ્યું છે. સ્થાનિક વેપારીઓના જણાવ્યા પ્રમાણે માર્ચ મહિનામાં હડતાળના પગલે વેપારીઓને મોટું આર્થિક નુકસાન ગયું છે ત્યારે આગામી અખાત્રીજના દિવસે કારોબાર સરપ્લસ કરવા વેપારીઓ અત્યારથી ગ્રાહકો આકર્ષાય તેવી લોભામણી સ્કીમો મૂકવાની તૈયારીમાં લાગી ગયા છે. તો બીજી બાજુ વેપારીઓ પણ લગ્નસરાની સિઝનની ઘરાકી જોવાય તેવું માની રહ્યા છે.